Slovenská poľnohospodárska univerzita v Nitre

 Brojlerové kurčatá

 (semestrálna práca)

Meno Priezvisko

FBP – BKb 3

 Obsah

[1. Definícia Welfare 2](#_Toc418026140)

[2. Charakteristika Brojlerových kurčiat 2](#_Toc418026141)

[3. Výživa 2](#_Toc418026142)

[3. Chov 3](#_Toc418026143)

[4. Abnormálne správanie 4](#_Toc418026144)

[5. Komfortné správanie 5](#_Toc418026145)

[Zoznam použitej literatúry 6](#_Toc418026146)

# 1. Definícia Welfare

„Welfare“ je anglické slovo, ktoré sa dá preložiť ako pohoda, blaho či prosperita. V spojitosti s hospodárskymi zvieratami hovoríme o vytvorení podmienok, v ktorých sú chránené pred fyzickou a psychickou nepohodou a v ktorých môžu realizovať svoje prirodzené správanie. „Welfare zvierat“ zahŕňa päť slobôd:

1.Sloboda od smädu, hladu, a nevhodnej výživy.

2.Sloboda od nepohodlného prostredia.

3.Sloboda od bolesti, zranení a chorôb.

4.Sloboda realizovať prirodzené správanie.

5.Sloboda od strachu a stresu **(URL 1).**

# 2. Charakteristika Brojlerových kurčiat

Brojlerové kura je geneticky vyselektovaný hybrid šľachtený za účelom čo najväčšej produkcie mäsa. Všetko počas šľachtenia je podriadené mäsovej produkcii.

U brojlerových kurčiat sa najčastejšie stretávame s bielou farbou peria a to najmä z dôvodu, aby pokožka bola bez nežiaduceho pigmentu.

Kurčatá sa vyznačujú rýchlym rastom, dobrou konverziou krmiva a vysokou výťažnosťou.

Na Slovensku sa ich ročne odchová takmer 40 miliónov, v EÚ presahuje celoročná produkcia 4 miliardy brojlerových kurčiat**(URL 2).**

# 3. Výživa

Pri výkrme brojlerov sa uplatňujú kompletné kŕmne zmesi (KZ). Aj bez prídavku iných krmív poskytujú hydine plnohodnotnú výživu počas celého jej života. Patrí k nim zmes HYD-01-štartér, ktorou sa zásadne kŕmi do sýtosti. Zníženie dávky, aj keď len dočasné, vedie k poklesu rastu, ktorý kurča v krátkom produkčnom cykle nedokáže kompenzovať. Tento typ KZ sa má podávať minimálne do 24 dní veku. Nasledujúca HYD-02-rastová sa podáva počas zvyšného obdobia výkrmu, s výnimkou posledných 10 až 14 dní. Posledná fáza výkrmu sa realizuje pomocou zmesi HYD-03-finálna.

Optimálny pomer spotrebovaných druhov kŕmnych zmesí je 15 percent štartérovej, 60 percent rastovej a 25 percent finálnej zmesi. Bojlerové kurča má počas výkrmu, bez rozdielu pohlavia, dosiahnuť vo veku 7,5 týždňa hmotnosť minimálne 1,5 kilogramu pri spotrebe nižšej ako 2,5 kilogramu kŕmnych zmesí.

Do 3 týždňov:
Kukurica : pšenica : jačmeň : hrach alebo sója v pomere......40%:30%:20%:10%
Po 3 týždňoch ....... 30%:40%:20%:10%

Vykrmovacia doba brojlerových kurčiat je 42 dní.**(Dzimko, 2005).**

# 3. Chov

Chov kurčiat na produkciu mäsa predstavuje dôležité odvetvie chovu hospodárskych zvierat.

Krmivo musí byť podávané kurčatám nepretržite alebo v dávkach a nesmie byť odobraté skôr ako 12 hodín pred predpokladaným časom porážky.

 Chov Brojlerových kurčiat je realizovaný na hlbokej podstielke a vo veľkých skupinách, chov v klietkach spôsoboval prsné otlaky a poruchy končatín.

Podstielka musí byť suchá a kyprá a všetky kurčatá k nej musia mať prístup. Ako podstielku môžeme používať hobliny, seno alebo slamu.

Maximálna povolená hustota chovu brojlerov na plochu 1m2 je 33kg.

Kurčatá v prvé 3-4 dni potrebujú teplo 33 °C prvých 10 dní chovu. V druhej polovici chovu už aj rýchlo rastúce brojlery produkujú značné teplo, preto postupne znížime temperatúru pod 21 °C.

Vlhkosť vzduchu by nemala klesnúť pod 50% v miestnosti. Na začiatku chovu vetráme len minimálne, v druhej polovici častejšie a intenzívnejšie.

Všetky kurčatá v chove sa kontrolujú najmenej dvakrát denne, pričom sa sledujú najmä príznaky naznačujúce zníženú úroveň pohody zvierat alebo ich zdravia. Vážne poranené kurčatá alebo kurčatá so zjavnými príznakmi zdravotnej poruchy sa primerane ošetria alebo okamžite utratia**(Nariadenie vlády SR č.275/2010).**

# 4. Abnormálne správanie

Nezvyčajné a odlišujúce sa správanie od prirodzeného správania hydiny sa zvyčajne pozoruje u zvierat v klietkových chovoch, s obmedzeným množstvom pohybu.

Abnormálne správanie u Brojlerových kurčiat je zväčša spôsobené z ochorení a porúch rastu.

Dosahujú vysokú rastovú schopnosť pri čoraz nižšej spotrebe kŕmnych zmesí. Avšak rast srdca a pľúc sa nezvyšuje proporcionálne so zvyšujúcou sa telesnou hmotnosťou kurčiat. Rapídny rast kurčaťa sprevádzajú vysoké nároky na metabolické pochody, požiadavky na kyslík a teda aj na prácu srdca a pľúc **(Decuypere et al., 2000).**

Poruchy chôdze – slabo vyvinuté končatiny, slabosti nôh spôsobujú zníženú pohyblivosť, čo vedie k bolestiam a trvalým poruchám.

Problémy dýchacích ciest a sliznice - Brojlerové kurčatá nemajú schopnosť adaptovať sa na zvýšené požiadavky na kyslík Ak sa na kurčatách prejavujú nedostatky v kapacite pľúc, ktoré sa dotýkajú transportu kyslíka, schopnosti dýchania alebo práci srdca, môžu sa rozvinúť hypoxia (deficit kyslíka) ako primárny stimul k rozvinutiu ascitačného syndrómu **(Anthony et al., 1994).**

Ascites (vodnatieľka) je častou príčinou úhynu z dôvodu rapídneho rastu brojlerových kurčiat a zapríčiňuje pomerne značné ekonomické straty. Predstavuje syndróm hromadenia vody v brušnej dutine s léziami - hydroperikarditídou, kardiálnou hypertrofiou, pľúcnym edémom a vysokým tlakom**(Hrnčár, 2001).**

Tepelná nepohoda – vzniká hromadením tepla z látkovej premeny a prejavuje sa stres zvierat z tepla.

Stereotypné správanie - stereotypné pohyby končatín, nefunkčné zobanie a ozobávanie iných kurčiat, stereotypné pohyby hlavou**(URL 3)**

# 5. Komfortné správanie

Brojlerové kurčatá sa v správaní odlišujú od nosníc.

Narozdiel od nosníc majú kratšiu dĺžku životného cyklu.

Prirodzeným správaním brojlerovho kurčaťa je neustálekŕmenie sa a stály pocit hladu.

Do hál sú naskladňované už jednodňové kurčatá, čím sa zamedzuje vštepovanie rodičov, preberanie informácii a učenie. Preto nedokážu hradovať a hniezdiť a ani rozpoznať bidlo.

# Zoznam použitej literatúry

1. ANTHONY, N.B. – BALOG, J.M. – STAUDINGER, C.W. et al. 1994. Effect of urease

inhibitor and ceilingfans on ascites in broiler. 1. Environmental variability and incidence

 of ascites. In *PoultryScience*, roč. 73, č. 8, s.801-809. ISSN 3765-0980.

2. DECUYPERE, E. - BYUSE, J. – BYUS, N. 2000. Ascites in broilerchickens : exogenous

 and endogenousstructural and functionalcausalfactors. In *World’sPoultryScience*

*Journal*, roč. 56, č. 12, s. 367-377. ISSN 72-987-245.

3. DZIMKO, Ľ. 2005. Kŕmenie kurčiat brojlerového a nosivého typu. In *Korzár* [online] in

 press [cit. 2015-04-25]. ISSN 1335-4566. Dostupné na internete:

<http://korzar.sme.sk/c/4523093/veterinarne-okienko-krmenie-kurciat-brojleroveho-a->

 nosiveho-typu.html

4. HRNČÁR, C. 2001. Možnosti tlmenia výskytu ascitu vo výkrme brojlerových kurčiat. In

*Zborník z II. vedeckej konferencie s medzinárodnou účasťou*. S. 21 – 25. ISBN 80-7137-

 952-2

5. Nariadenie vlády Slovenskej republiky č. 275/2010 Z.z. z 9. júna 2010, ktorým sa

 ustanovujú minimálne pravidlá ochrany kurčiat chovaných na produkciu mäsa.

URL 1: http://www.slobodazvierat.sk/Co-je-to-welfare.98.0.html

URL 2: <http://www.rsfarma.sk/brojlery.html>

URL 3: www.etologia-etika.netkosice.sk/texty/hydina.doc